text: 38-årig kvinde løj om voldtægt
  09 august 2011 kl. 08.44
  En kvinde fra Grindsted har anmeldt en voldtægt. Nu viser det sig, at hun ikke var blevet voldtaget alligevel.
  En 38-årige kvinde løj om, at hun blev voldtaget, da hun blev overfaldet i weekenden i sit hjem i Grindsted.
  Det oplyser politikommissær Lars Christian Thomsen fra Billunds Politi til jv.dk.
  - I første omgang fortalte kvinden, at hun var blevet voldtaget, men nu kan hun ikke sige, hvorfor hun har sagt det, siger politikommissæren.
  Selv om kvinden tilsyneladende opdigtede voldtægten, mener politiet fortstat, at der er hold i hendes historie om, at hun blev overfaldet, da hun omkring kl. 00.38 låste døren op til sin lejlighed.
  Her tog gerningsmanden blandt andet halsgreb på kvinden, før han stak af fra stedet til fods.
  Politiet er ifølge Lars Christian Thomsen "endnu ikke på sporet af manden", der beskrives som danskudseende 35-40 år og karseklippet.
  